Τηλεκπαίδευση και ψυχοκοινωνικές επιπτώσεις της πανδημίας Covid-19 στη σχολική κοινότητα
Creators: name: Γαρμπιδάκη, Ιωάννα Σπυρίδωνα
Publisher: name: Aristotle University of Thessaloniki
Year: 2023
Subjects: Πανδημία Covid-19
Κοινωνική απομόνωση
Τηλεκπαίδευση
Covid-19 Pandemic
Social Isolation
Distance Learning

description: Σκοπός: Η παρούσα εργασία στόχο είχε τη διερεύνηση των επιπτώσεων της πανδημίας του Covid- 19 κατά τα έτη 2020-21 στους μαθητές του πρώτου Λυκείου Μουδανιών, σε επίπεδο κοινωνικό- ψυχολογικό αλλά συνάμα την καταγραφή της άποψής τους για την τηλεκπαίδευση. Υλικά- μέθοδοι: Η εμπειρική έρευνα πραγματοποιήθηκε με τη χρήση ανώνυμου ερωτηματολογίου, που περιελάβανε δημογραφικά χαρακτηριστικά και ερωτήσεις κλειστού τύπου με επίκεντρο την κοινωνική αποστασιοποίηση, την ψυχολογία των μαθητών αλλά και την τηλεκπαίδευση. Tα αποτελέσματα επεξεργάστηκαν με το λογισμικό Jamovi. Αποτελέσματα: Το 62% των μαθητών/τριών δήλωσε ότι δεν έχει επηρεαστεί ιδιαίτερα ψυχολογικά από τις αλλαγές που επέφερε στη ζωή τους η πανδημία, ενώ το 58,3% παραδέχεται ότι βίωσε αυξημένο άγχος και ένιωσε κοινωνικά αποκλεισμένο. Αναφορικά με την τηλεκπαίδευση, το 49% των μαθητών/τριών δηλώνει ότι η εμπειρία του με την εξ’ αποστάσεως διδασκαλία ήταν από καλή έως πολύ καλή. Συντριπτικά είναι τα αποτελέσματα για την τελική γνώμη που απέκτησαν οι μαθητές για την τηλεκπαίδευση, με το 71% να ισχυρίζεται ότι η διαδικασία λειτούργησε μέτρια έως προβληματικά, το 81% να υποστηρίζει πως τα ελληνικά σχολεία δεν ήταν έτοιμα για να αντιμετωπίσουν το εξ’ αποστάσεως εκπαιδευτικό πρόγραμμα, και το 72% ότι δεν μπόρεσε να αφομοιώσει την ύλη που διδάχτηκε. Καταληκτικά, το 61% των μαθητών δηλώνει στην έρευνα ότι η τηλεκπαίδευση δεν μπορεί να αντικαταστήσει ισότιμα την δια ζώσης διδασκαλία. Συμπεράσματα-συζήτηση: Σε πολλαπλούς τομείς η υγειονομική κρίση του Covid-19 δημιούργησε ανατροπές στην καθημερινότητα, καθώς επηρέασε όλες τις κοινωνικές ομάδες σε οικουμενική κλίμακα. Ιδιαίτερη προσοχή ωστόσο πρέπει να δοθεί στους μαθητές/ τριες που βίωσαν την κοινωνική απομόνωση, τον φόβο λόγω πανδημίας αλλά και συνάμα τη διαχείριση της νεοεισερχόμενης τηλεκπαίδευσης. Όλα τα ανωτέρω δημιούργησαν αρνητικό ψυχικό φορτίο στους μαθητές/τριες αλλά και πολυεπίπεδα κενά στη μόρφωσή τους, τα οποία θα κληθούν να διαχειριστούν στο άμεσο αλλά και μακροπρόθεσμο μέλλον.
description: Objective: The aim of this work was to investigate the effects of the Covid-19 pandemic during the years 2020-21 on the students of the first Lyceum of Moudania, on a social-psychological level but at the same time to record their opinion on tele-education. Materials-methods: The empirical research was carried out using an anonymous questionnaire, which included demographic characteristics and closed-ended questions focusing on social distancing, student psychology and distance learning. The results were processed with Jamovi software. Results:62% of students stated that they have not been particularly affected at a psychological level by the changes occurred by the pandemic in their lives, while 58.3% admit that they experienced increased stress and felt socially excluded. Regarding distance learning, 49% of students state that their experience with distance learning varied from good to very good. The results are overwhelming for the students' final opinion on distance education, with 71% claiming that the process worked moderately to problematically, 81% claiming that Greek schools were not ready to deal with distance education program, and 72% that they were unable to assimilate the material taught. Finally, 61% of students state in the survey that distance learning cannot equally replace live teaching. Conclusions-discussion: In many levels, the health crisis of Covid-19 created upheavals in everyday life, as it affected all social groups on a global scale. However, special attention must be given to the students who experienced social isolation, fear due to the pandemic and at the same time the management of the newly introduced distance education. All of the above created a negative mental burden on the students as well as multi-level gaps in their education, which they will be asked to manage in the immediate and long-term future.